b"\n_START_ARTICLE_\nN\xc3\xa1xoksen arkeologinen museo\n_START_SECTION_\nKokoelmat\n_START_PARAGRAPH_\nMuseon kokoelmiin kuuluu esineit\xc3\xa4 neoliittiselta kaudelta 5300 eaa. alkaen aina varhaiskristilliselle ajalle 400-luvulle jaa. saakka. Esineet ovat per\xc3\xa4isin arkeologisilta kaivauksilta eri puolilta saarta, mukaan lukien Gr\xc3\xb3tta, Apl\xc3\xb3mata ja Pl\xc3\xadthos Ch\xc3\xb3rassa; M\xc3\xa9lanes, Sagkr\xc3\xadn Demeterin temppeli, \xc3\x9drian Dionysoksen pyh\xc3\xa4kk\xc3\xb6 ja Tsikalari\xc3\xb3 saaren keskiosissa; sek\xc3\xa4 P\xc3\xa1normos ja Korf\xc3\xad t' Aronio\xc3\xba saaren it\xc3\xa4osissa._NEWLINE_Esineisiin kuuluu muun muassa varhaiskykladisia idoleita, keramiikkaa ja kiviastioita ajalta 3200\xe2\x80\x932300 eaa.; mykenel\xc3\xa4ist\xc3\xa4 keramiikkaa ja kultakoruja 1000-luvulta eaa.; geometrisen kauden keramiikkaa 800\xe2\x80\x93700-luvuilta eaa; veistoksia, terrakottafiguriineja, keramiikkaa ja koruja arkaaiselta, klassiselta ja hellenistiselt\xc3\xa4 kaudelta; sek\xc3\xa4 lattiamosaiikkeja ja lasiesineit\xc3\xa4 roomalaiselta kaudelta."